ประจำเดือนแฟนมาวันที่28พ.ย.มา5-6วัน ผมมีเพศสัมพันธ์กับแฟน14ธ.ค.กางเกงผมเปื้อนคราบอสุจิมือผมไปโดนกางเกงเเละมาจับถุงยางเพื่อมาสวมใส่หลังจากนั้นไม่ถึง1ชมผมไปซื้อยาคุมฉุกเฉินให้เเฟนกินทันทีตอนค่ำมีเลือดออกในวันที่14ธ.ค วันที่26ธ.ค.เมนส์มาประมาณ5-6วัน ตั้งเเต่วันที่14ธ.ค.ผมก็ไม่ได้เพศสัมพันธ์อีกเลยพอวันที่14ม.ค.เมนส์แฟนมาเยอะจนถึงวันนี้ที่16.ม.ค.มีอาการคลื่นไส้อ้วกฉี่บ่อยเกิดจากอะไรเหรอครับ ผลของยาคุมฉุกเฉินหรือเปล่าที่ทำให้ประจำเดือนมาเร็วกว่าปกติ ประจำเดือนรอบต่อไปจะมาวันไหนครับ
สวัสดีค่ะ หากประจำเดือนมาวันที่ 28 พ.ย. การมีเพศสัมพันธ์ในวันที่ 14 ธ.ค. ถือว่าไม่ใช่ระยะปลอดภัย โอกาสที่จะตั้งครรภ์นั้นมีได้ โดยหากมือเปื้อนคราบอสุจิ แล้วมาจับถุงยางอนามัยเพื่อสวมใส่ ก็อาจทำให้มีโอกาสตั้งครรภ์ได้ แต่ก็ถือว่าไม่มากนัก แต่หากได้ทานยาคุมฉุกเฉินป้องกันไป ยาคุมฉุกเฉินก็จะช่วยป้องกันการตั้งครรภ์ได้ประมาณหนึ่งค่ะและหากในวันที่ 26 ธ.ค.ได้มีประจำเดือนมานาน 5-6 วัน ก็ถือว่าปกติดี และแสดงว่าไม่ได้มีการตั้งครรภ์เกิดขึ้นค่ะส่วนเลือดที่ออกในวันที่ 14 ม.ค. อาจเป็นเลือดประจำเดือนที่มาเร็วกว่าปกติ ซึ่งอาจเกิดรังไข่ที่ทำงานผิดปกติ หากยังไม่มีอาการปวดท้องน้อยมากร่วมด้วย แนะนำควรสังเกตเลือดที่ออกไปก่อน หากออกไม่นานเกิน 10 วัน ก็ถือเป็นประจำเดือน และยังไม่ต้องทำอะไร ให้สังเกตประจำเดือนในรอบต่อๆ ไปก่อนค่ะ ส่วนอาการคลื่นไส้ อาเจียน ปัสสาวะบ่อย ถือเป็นอาการที่พบร่วมขณะที่มีประจำเดือนมาได้แต่หากเลือดออกนานเกิน 10 วัน หรือมีปวดท้องน้อยมาก แนะนำควรลองตรวจหาการตั้งครรภ์ดูด้วย เพราะเลือดที่ออกในวันที่ 26 ธ.ค. อาจไม่ใช่ประจำเดือนก็ได้ค่ะ หากตรวจไม่พบการตั้งครรภ์ แล้วยังคงมีเลือดออกผิดปกติ ก็ควรไปพบสูติ-นรีแพทย์เพื่อตรวจค่ะ